ddrg/super_eurlex huggingface dataset:
Euroopa Kohtu presidendi 11. veebruari 2021. aasta määrus – Islamic Republic of Iran Shipping Lines, Hafize Darya Shipping Lines (HDSL), Safiran Payam Darya Shipping Lines (SAPID), Khazar Sea Shipping Lines Co., Rahbaran Omid Darya Ship Management Co., Irinvestship Ltd, IRISL Europe GmbH versus Euroopa Liidu Nõukogu

(Kohtuasi C-506/19) (1)

(2021/C 182/64)

Kohtumenetluse keel: inglise

Euroopa Kohtu president tegi määruse kohtuasja registrist kustutamiseks.

(1) ELT C 319 du 23.9.2019.
Euroopa Kohtu (kuues koda) 11. veebruari 2021. aasta määrus (Conseil d'État’ eelotsusetaotlus – Belgia) – T.H.C. versus Commissaire général aux réfugiés et aux apatrides

(Kohtuasi C-755/19) (1)

(Eelotsusetaotlus - Euroopa Kohtu kodukorra artikkel 99 - Varjupaigapoliitika - Rahvusvahelise kaitse seisundi andmise ja äravõtmise menetluse ühised nõuded - Direktiiv 2013/32/EL - Artikkel 46 - Euroopa Liidu põhiõiguste harta - Artikkel 47 - Õigus tõhusale õiguskaitsevahendile - Kaebus korduva rahvusvahelise kaitse taotluse vastuvõetamatuks tunnistamise otsuse peale - Kaebuse esitamise tähtaeg - Kinnipidamine)

(2021/C 182/31)

Kohtumenetluse keel: prantsuse

Eelotsusetaotluse esitanud kohus

Conseil d'État

Põhikohtuasja menetluse pooled

Kaebaja: T.H.C.

Vastustaja: Commissaire général aux réfugiés et aux apatrides

Resolutsioon

Euroopa Parlamendi ja nõukogu 26. juuni 2013. aasta direktiivi 2013/32/EL rahvusvahelise kaitse seisundi andmise ja äravõtmise menetluse ühiste nõuete kohta artiklit 46 tuleb koostoimes Euroopa Liidu põhiõiguste harta artikliga 47 tõlgendada nii, et sellega ei ole vastuolus riigisisesed õigusnormid, mis näevad korduva rahvusvahelise kaitse taotluse vastuvõetamatuks tunnistamise otsuse vaidlustamiseks ette riigipühasid ja puhkepäevi hõlmava viiepäevase õigustlõpetava tähtaja, kui taotleja on kinni peetud, tingimusel esiteks, et järgitakse võrdväärsuse põhimõtet, ja teiseks, et sellise tähtaja jooksul on kinni peetud taotlejatele tagatud tegelik juurdepääs menetluslikele tagatistele, mis liidu õigusega on rahvusvahelise kaitse taotlejatele antud.

Eelotsusetaotluse esitanud kohus peab kontrollima, kas põhikohtuasjas käsitletavad riigisisesed õigusnormid vastavad neile nõuetele.

(1) ELT C 423; 16.12.2019.
Euroopa Kohtu (kaheksas koda) 30. septembri 2020. aasta määrus (Supremo Tribunal Administrativo eelotsusetaotlus – Portugal) – JS versus Câmara Municipal de Gondomar

(Kohtuasi C-135/20) (1)

(Eelotsusetaotlus - Euroopa Kohtu kodukorra artikkel 99 - Direktiiv 1999/70/EÜ - ETUCi, UNICE ja CEEPi raamkokkulepe tähtajalise töö kohta - Klausel 5 - Tähtajalised töölepingud avalikus sektoris - Järjestikused lepingud - Keeld muuta tähtajalisi töölepinguid tähtajatuteks töölepinguteks - Lubatavus)

(2020/C 414/25)

Kohtumenetluse keel: portugali

Eelotsusetaotluse esitanud kohus

Supremo Tribunal Administrativo

Põhikohtuasja menetluse pooled

Kassatsioonkaebuse esitaja: JS

Vastustaja: Câmara Municipal de Gondomar

Resolutsioon

Nõukogu 28. juuni 1999. aasta direktiivi 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta lisas oleva, 18. märtsil 1999 sõlmitud raamkokkuleppe tähtajalise töö kohta klauslit 5 tuleb tõlgendada nii, et sellega on vastuolus liikmesriigi õigusnormid, mille kohaselt on avalikus sektoris järjestikuste tähtajaliste töölepingute muutmine tähtajatuteks töölepinguteks igal juhul keelatud, kui nendes õigusnormides ei sisaldu seda sektorit puudutavas osas muid tõhusaid meetmeid, et vältida järjestikuste tähtajaliste töölepingute kuritarvituslikku kasutamist ja vajadusel määrata selle eest sanktsioon.

(1) ELT C 209, 22.6.2020.
C 79/16

ET

Euroopa Kohtu (üheksas koda) 3. detsembri 2020. aasta määrus (Curtea de Apel Alba Iulia eelotsusetaotlus – Rumeenia) – Siebenburgisches Nugat SRL versus Direcţia Generală Regională a Finanţelor Publice Braşov ja Agenţia Naţională de Administrare Fiscală – Direcţia Generală a Vămilor – Direcţia Regională Vamală Braşov – Biroul Vamal de Interior Sibiu

(Kohtuasi C-99/20) (1)

(Eelotsusetaotlus - Euroopa Kohtu kodukorra artikkel 99 - Tolliliit - Ühine tollitariifistik - Kombineeritud nomenklatuur - Tariifirubriigid - Alamrubriik 8302 41 30 - Kardinapuude metallist osad)

(2021/C 79/20)

Kohtumenetluse keel: rumeenia

Eelotsusetaotluse esitanud kohus

Curtea de Apel Alba Iulia

Põhikohtuasja menetluse pooled

Apellant: Siebenburgisches Nugat SRL

Vastustajad: Direcţia Generală Regională a Finanţelor Publice Braşov ja Agenţia Naţională de Administrare Fiscală – Direcţia Generală a Vămilor – Direcţia Regională Vamală Braşov – Biroul Vamal de Interior Sibiu

menetluses osales: Hans Draser Internationales Marketing

Resolutsioon

Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (komisjoni 6. oktoobri 2015. aasta rakendusmäärusest (EL) 2015/1754 tulenevas redaktsioonis) I lisas sisalduvat kombineeritud nomenklatuuri tuleb tõlgendada nii, et kardinapuude osad, st lõppviimistlusega torud (värvitud, nikeldatud, kroomitud) kuuluvad alamrubriiki 8302 41 90, välja arvatud juhul, kui lõppviimistlusega torud kujutavad endast vardaid, torusid ja latte, mis on lihtsalt sobivasse pikkusesse lõigatud; kuidas asi tegelikult on, peab kauba tariifseks klassifitseerimiseks välja selgitama eelotsusetaotluse esitanud kohus.

(1) ELT C 279, 24.8.2020.
Euroopa Kohtu (üheksas koda) 5. mai 2021. aasta määrus (Tribunal du travail de Liège’i eelotsusetaotlus – Belgia) – VT versus Centre public d’action sociale de Líège (CPAS)

(Kohtuasi C-641/20) (1)

(Eelotsusetaotlus - Vabadusel, turvalisusel ja õigusel rajanev ala - Direktiiv 2008/115/EÜ - Riigis ebaseaduslikult viibivate kolmandate riikide kodanike tagasisaatmine - Tagasisaatmisotsus - Kohtule esitatav kaebus - Ajutine elamisõigus ja õigus sotsiaalabile kohtumenetluse ajal)

(2021/C 310/09)

Kohtumenetluse keel: prantsuse

Eelotsusetaotluse esitanud kohus

Tribunal du travail de Liège

Põhikohtuasja menetluse pooled

Kaebaja: VT

Vastustaja: Centre public d’action sociale de Líège (CPAS)

Resolutsioon

Euroopa Parlamendi ja nõukogu 16. detsembri 2008. aasta direktiivi 2008/115/EÜ ühiste nõuete ja korra kohta liikmesriikides ebaseaduslikult viibivate kolmandate riikide kodanike tagasisaatmisel artikleid 5 ja 13 tuleb koostoimes Euroopa Liidu põhiõiguste harta artikli 19 lõikega 2 ja artikliga 47 ning selle direktiivi artikli 14 lõike 1 punktiga b tõlgendada nii, et nendega on vastuolus riigisisesed õigusnormid, mille kohaselt puudub kolmanda riigi kodaniku poolt selle direktiivi artikli 3 punktis 4 nimetatud sellise tagasisaatmisotsuse peale esitatud kaebusel automaatselt peatav toime, mis on tehtud pärast pädeva asutuse poolt sellelt isikult pagulasseisundi äravõtmist Euroopa Parlamendi ja nõukogu 13. detsembri 2011. aasta direktiivi 2011/95/EL, mis käsitleb nõudeid, millele kolmandate riikide kodanikud ja kodakondsuseta isikud peavad vastama, et kvalifitseeruda rahvusvahelise kaitse saajaks, ning nõudeid pagulaste või täiendava kaitse saamise kriteeriumidele vastavate isikute ühetaolisele seisundile ja antava kaitse sisule, artikli 11 alusel, ja samamoodi puudub tal ajutine elamisõigus ja õigus põhivajaduste katmisele kuni selle kaebuse osas otsuse tegemiseni, sellisel erandjuhtumil, kui selle otsuse täitmine võib raskelt haige kolmanda riigi kodaniku jaoks kaasa tuua tõsise ohu, et tema terviseseisund halveneb oluliselt ja pöördumatult. Sellisel juhul peab liikmesriigi kohus, kelle menetluses on tagasisaatmisotsuse mõju võimalikku peatamist puudutav küsimus, asuma seisukohale, et selle otsuse peale esitatud kaebusel on automaatselt peatav toime, kui see kaebus sisaldab argumente, mis ei näi ilmselgelt põhjendamatud ja milles väidetakse, et selle otsuse täitmine võib kolmanda riigi kodaniku jaoks kaasa tuua tõsise ohu, et tema terviseseisund halveneb oluliselt ja pöördumatult.

(1) ELT C 44, 8.2.2021.
Euroopa Kohtu (kuues koda) 14. aprilli 2021. aasta määrus (Commissione tributaria provinciale di Parma eelotsusetaotlus – Itaalia) – Casa di Cura Città di Parma SpA versus Agenzia delle Entrate

(Kohtuasi C-573/20) (1)

(Eelotsusetaotlus - Euroopa Kohtu kodukorra artikli 53 lõige 2 ja artikkel 99 - Maksustamine - Ühine käibemaksusüsteem - Kuues direktiiv 77/388/EMÜ - Artikli 17 lõike 2 punkt a - Segamaksukohustuslane - Mahaarvatav osa - Avalik- või eraõiguslikud tervishoiuasutused, mille tegevus on maksust vabastatud - Riigisisesed õigusnormid, mis välistavad käibemaksu mahaarvamise, kui see on seotud selliste kaupade või teenuste ostuga, mida kasutati maksust vabastatud tegevuse tarbeks)

(2021/C 289/26)

Kohtumenetluse keel: itaalia

Eelotsusetaotluse esitanud kohus

Commissione tributaria provinciale di Parma

Põhikohtuasja menetluse pooled

Kaebaja: Casa di Cura Città di Parma SpA

Vastustaja: Agenzia delle Entrate

Resolutsioon

Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas artikli 17 lõike 2 punkti a tuleb tõlgendada nii, et sellega ei ole vastuolus riigisisesed õigusnormid, mis ei luba maha arvata sisendkäibemaksu, mis on tasutud selliste kaupade ja teenuste ostult, mida kasutati maksust vabastatud tegevuse tarbeks, ning mis sellest tulenevalt näevad ette, et segamaksukohustuslasel on õigus maha arvata käibemaksu osa, mis arvutatakse vastavalt nende tehingute, mille alusel tekib mahaarvamisõigus, ja kõigi aasta jooksul tehtud tehingute, sealhulgas maksust vabastatud tervishoiuteenused, suhtele.

(1) ELT C 35, 1.2.2021.
Euroopa Kohtu (kuues koda) 15. aprilli 2021. aasta määrus (Markkinaoikeuse eelotsusetaotlus – Soome) – Kuluttaja-asiamies versus MiGame Oy

(Kohtuasi C-594/20) (1)

(Eelotsusetaotlus - Euroopa Kohtu kodukorra artikkel 99 - Direktiiv 2011/83/EL - Tarbijalepingud - Artikkel 21 - „Telefonikõned“ - Telefoninumbri haldamine kaupleja poolt selleks, et tarbija saaks temaga sõlmitud lepinguga seoses ühendust võtta - Sõlmitud lepinguid puudutava müügijärgse teenuse raames ettevõtja poolt kahe sellise telefoninumbri kasutusele võtmine, millest üks on tasuline lauatelefoninumber ja teine tasuta mobiiltelefoninumber - Klientidele mõeldud suhtlusvahendite sisu - Tarbijate jaoks põhitariifist kõrgema tariifiga klienditoe telefoninumbri kättesaadavus - Mõiste „põhitariif“)

(2021/C 289/27)

Kohtumenetluse keel: soome

Eelotsusetaotluse esitanud kohus

Markkinaoikeus

Põhikohtuasja menetluse pooled

Kaebaja: Kuluttaja-asiamies

Vastustaja: MiGame Oy

Resolutsioon

Euroopa Parlamendi ja nõukogu 25. oktoobri 2011. aasta direktiivi 2011/83/EL tarbija õiguste kohta, millega muudetakse nõukogu direktiivi 93/13/EMÜ ning Euroopa Parlamendi ja nõukogu direktiivi 1999/44/EÜ ja millega tunnistatakse kehtetuks nõukogu direktiiv 85/577/EMÜ ning Euroopa Parlamendi ja nõukogu direktiiv 97/7/EÜ, artikli 21 esimest lõiku tuleb tõlgendada nii, et sellega on vastuolus see, kui kaupleja teeb oma klientidele lisaks telefoninumbrile, mille tariif ei ole põhitariifist kõrgem, kättesaadavaks põhitariifist kõrgema tariifiga telefoninumbri, mille puhul võib juhtuda, et seda kasutavad kauplejaga lepingu sõlminud tarbijad.

(1) ELT C 35, 1.2.2021.
C 228/11

ET

Euroopa Kohtu (kuues koda) 3. märtsi 2021. aasta määrus (Pécsi Törvényszéki eelotsusetaotlus – Ungari) – FGSZ Földgázszállító Zrt. versus Nemzeti Adó- és Vámhivatal Fellebbviteli Igazgatósága

(Kohtuasi C-507/20) (1)

(Eelotsusetaotlus - Ühine käibemaksusüsteem - Direktiiv 2006/112/EÜ - Artikkel 90 - Maksustatava väärtuse vähendamine - Hinna täielik või osaline tasumata jätmine - Võlanõue, mida ei ole enam lõplikult võimalik rahuldada - Aegumistähtaeg nõudmaks käibemaksuga maksustatava väärtuse tagantjärele vähendamist - Selle tähtaja kulgema hakkamise kuupäev)

(2021/C 228/13)

Kohtumenetluse keel: ungari

Eelotsusetaotluse esitanud kohus

Pécsi Törvényszék

Põhikohtuasja menetluse pooled

Hageja: FGSZ Földgázszállító Zrt.

Kostja: Nemzeti Adó- és Vámhivatal Fellebbviteli Igazgatósága

Resolutsioon

Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artiklit 90 koostoimes neutraalse maksustamise põhimõtte ja tõhususe põhimõttega tuleb tõlgendada nii, et kui liikmesriik kehtestab aegumistähtaja, mille möödumisel ei saa maksukohustuslane, kellel on võlanõue, mida ei ole enam lõplikult võimalik rahuldada, enam kasutada oma õigust maksustatava väärtuse vähendamisele, siis peab see tähtaeg hakkama kulgema alates kuupäevast, mil võlanõuet ei ole enam lõplikult võimalik rahuldada, mitte algul ette nähtud maksekohustuse täitmise kuupäevast.

(1) ELT C 28, 25.1.2021.
Euroopa Kohtu (kümnes koda) 3. märtsi 2021. aasta määrus (Győri Törvényszéki eelotsusetaotlus – Ungari) – Koppány 2007 Kft. versus Vas Megyei Kormányhivatal

(Kohtuasi C-523/20) (1)

(Eelotsusetaotlus - Euroopa Kohtu kodukorra artikkel 99 - Sotsiaalkindlustus - Määrus (EL) nr 1231/2010 - Kohaldatavad õigusaktid - Tõend A1 - Artikkel 1 - Tõendi A1 laiendamine kolmandate riikide kodanikele, kes elavad seaduslikult liikmesriigi territooriumil - Seaduslik riigis elamine - Mõiste)

(2021/C 228/14)

Kohtumenetluse keel: ungari

Eelotsusetaotluse esitanud kohus

Győri Törvényszék

Põhikohtuasja menetluse pooled

Hageja: Koppány 2007 Kft.

Kostja: Vas Megyei Kormányhivatal

Resolutsioon

Euroopa Parlamendi ja nõukogu 24. novembri 2010. aasta määruse (EL) nr 1231/2010, millega laiendatakse määrust (EÜ) nr 883/2004 ja määrust (EÜ) nr 987/2009 kolmandate riikide kodanikele, keda nimetatud määrused veel ei hõlma üksnes nende kodakondsuse tõttu, artiklit 1 tuleb tõlgendada nii, et kolmandate riikide kodanikud, kes elavad liikmesriigis ajutiselt elamisloa alusel, kellel on välismaalaste ameti kinnitatud elukohatõend ja kes töötavad selles liikmesriigis asutatud töötaja teenistuses erinevates liikmesriikides, võivad tugineda Euroopa Parlamendi ja nõukogu 29. aprilli 2004. aasta määruses (EÜ) nr 883/2004 sotsiaalkindlustussüsteemide kooskõlastamise kohta, mida on muudetud Euroopa Parlamendi ja nõukogu 22. mai 2012. aasta määrusega (EL) nr 465/2012 ning Euroopa Parlamendi ja nõukogu 16. septembri 2009. aasta määrusega (EÜ) nr 987/2009, milles sätestatakse määruse (EÜ) nr 883/2004 rakendamise kord, ette nähtud koordineerimisnormidele, et teha kindlaks neile kohaldatavad sotsiaalkindlustuse alased õigusnormid, kuivõrd nad elavad ja töötavad seaduslikult liikmesriikide territooriumil.

(1) ELT C 28, 25.1.2021.
Euroopa Kohtu (kaheksas koda) 18. mai 2021. aasta määrus (Högsta förvaltningsdomstoleni eelotsusetaotlus – Rootsi) – Skatteverket versus Skellefteå Industrihus AB

(Kohtuasi C-248/20) (1)

(Eelotsusetaotlus - Euroopa Kohtu kodukorra artikkel 99 - Maksustamine - Ühine käibemaksusüsteem - Direktiiv 2006/112/EÜ - Hoone ehituse etapis sisendkäibemaksu mahaarvamine - Vabatahtlik maksustamiskord - Algul kavandatud tegevusest loobumine - Sisendkäibemaksu mahaarvamise korrigeerimine - Vastus eelotsuse küsimusele, mille saab selgelt tuletada kohtupraktikast)

(2021/C 320/12)

Kohtumenetluse keel: rootsi

Eelotsusetaotluse esitanud kohus

Högsta förvaltningsdomstolen

Põhikohtuasja menetluse pooled

Kaebaja: Skatteverket

Vastustaja: Skellefteå Industrihus AB

Resolutsioon

Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikleid 137, 168, 184–187, 189 ja 192 tuleb tõlgendada nii, et nendega on vastuolus sellised liikmesriigi õigusnormid, milles on ette nähtud, et kinnisasja omanik, kellele anti võimalus kasutada valikulise maksustamise korda sellise hoone ehitamisel, mille ta pidi üürile andma, ja kes arvas maha selle projektiga seotud ostudelt tasutud sisendkäibemaksu, on kohustatud viivitamata tasuma selle käibemaksu täies ulatuses koos intressidega, kuna kavandatavast projektist, mis andis õiguse mahaarvamisele, loobuti, ilma et oleks esinenud maksustatavat tegevust, või milles on sellistel asjaoludel ette nähtud kohustus korrigeerida sisendkäibemaksu mahaarvamist.

(1) ELT C 279, 24.8.2020.
Euroopa Kohtu (kümnes koda) 3. septembri 2021. aasta määrus (First-tier Tribunal (Tax Chamber) eelotsusetaotlus – Ühendkuningriik) – Amoena Ltd versus The Commissioners for Her Majesty's Revenue & Customs

(Kohtuasi C-706/20) (1)

(Eelotsusetaotlus - Euroopa Kohtu kodukorra artikkel 99 - Ühine tollitariifistik - Tariifne klassifitseerimine - Kombineeritud nomenklatuur - Rubriigid 6212 ja 9021 - Rinna kirurgilise eemaldamise järgselt kantavad rinnahoidjad - Komisjoni rakendusmäärus (EL) 2017/1167 - Mõiste „tarvik“ - 19. detsembri 2019. aasta kohtuotsuse Amoena (C-677/18, EU:C:2019:1142) tõlgendamine)

(2021/C 471/17)

Kohtumenetluse keel: inglise

Eelotsusetaotluse esitanud kohus

First-tier Tribunal (Tax Chamber)

Põhikohtuasja menetluse pooled

Kaebaja: Amoena Ltd

Vastustaja: The Commissioners for Her Majesty's Revenue & Customs

Resolutsioon

1. 19. detsembri 2019. aasta kohtuotsuse Amoena (C-677/18, EU:C:2019:1142) ingliskeelse versiooni punkti 53 tuleb tõlgendada nii, et — selle punkti esimeses lauses viitavad mõisted „them“ ja „their“ rinnaproteesidele ja mõiste „they“ rinna kirurgilise eemaldamise järgselt kantavatele rinnahoidjatele, — selle punkti teises lauses viitavad mõiste „their“ ja kahel esimesel korral mõiste „they“ rinna kirurgilise eemaldamise järgselt kantavatele rinnahoidjatele, samas kui viimasel korral viitab mõiste „they“ rinnaproteesidele.

2. 19. detsembri 2019. aasta kohtuotsuse Amoena (C-677/18, EU:C:2019:1142) ingliskeelse versiooni punkti 53 teises lauses Euroopa Kohus – selleks et teha kindlaks, kas rinna kirurgilise eemaldamise järgselt kantavaid rinnahoidjaid saab käsitada rinnaproteeside tarvikutena nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT 1987, L 256, lk 1; ELT eriväljaanne 02/02, lk 382), mida on muudetud komisjoni 6. oktoobri 2016. aasta rakendusmäärusega (EL) 2016/1821, I lisas sisalduva kombineeritud nomenklatuuri grupi 90 tähenduses – üksnes kohaldas selle kohtuotsuse punktis 51 määratletud kriteeriumi, mille kohaselt tuleb „tarvikutena“ kvalifitseerida selle grupi tähenduses vahetatavad osad, mis võimaldavad masina põhifunktsiooni suhtes sooritada abistavat operatsiooni.

(1) ELT C 110, 29.3.2021.
Euroopa Kohtu (kuues koda) 22. juuni 2021. aasta määrus (High Court of Justice Queen’s Bench Division’i (Administrative Court) eelotsusetaotlus – Ühendkuningriik) – Euroopa vahistamismääruse täitmise menetlus järgmise isiku suhtes: VA

(Kohtuasi C-206/20) (1)

(Eelotsusetaotlus - Euroopa Kohtu kodukorra artikkel 99 - Politseikoostöö ja õigusalane koostöö kriminaalasjades - Euroopa vahistamismäärus - Raamotsus 2002/584/JSK - Artikli 8 lõike 1 punkt c) - Euroopa vahistamismäärus, mille on teinud liikmesriigi prokuratuur kriminaalmenetluse läbiviimiseks sama ametiasutuse otsustatud vabadust piirava meetme alusel - Kohtuliku kontrolli puudumine enne tagaotsitava üleandmist - Tagajärjed - Tõhus kohtulik kaitse - Euroopa Liidu põhiõiguste harta - Artikkel 47)

(2021/C 382/06)

Kohtumenetluse keel: inglise

Eelotsusetaotluse esitanud kohus

High Court of Justice Queen’s Bench Division (Administrative Court)

Põhikohtuasja menetluse pooled

Hageja: VA

Menetluses osales: Prosecutor of the regional prosecutor’s office in Ruse, Bulgaria

Resolutsioon

Nõukogu 13. juuni 2002. aasta raamotsuse 2002/584/JSK Euroopa vahistamismääruse ja liikmesriikidevahelise üleandmiskorra kohta, mida on muudetud nõukogu 26. veebruari 2009. aasta raamotsusega 2009/299/JSK, artikli 8 lõike 1 punkti c tuleb koostoimes Euroopa Liidu põhiõiguste harta artikliga 47 ja Euroopa Kohtu praktikaga tõlgendada nii, et nõuded tõhusale kohtulikule kaitsele, millele on õigus isikul, kelle suhtes on tehtud Euroopa vahistamismäärus kriminaalmenetluse läbiviimiseks, ei ole täidetud, kui nii Euroopa vahistamismääruse kui ka otsuse, millel see vahistamismäärus põhineb, on teinud prokurör, keda saab pidada „vahistamismääruse teinud õigusasutuseks“ raamotsuse 2009/299 artikli 6 lõike 1 tähenduses, kuid kummagi suhtes ei tehta vahistamismääruse teinud liikmesriigis enne seda, kui vahistamismäärust täitev liikmesriik tagaotsitava üle annab, kohtulikku kontrolli.

(1) ELT C 262, 10.8.2020.
Euroopa Kohtu (seitsmes koda) 22. juuni 2021. aasta määrus (Tribunalul Bucureşti eelotsusetaotlus – Rumeenia) – SC Mitliv Exim SRL versus Agenţia Naţională de Administrare Fiscală, Direcţia Generală de Administrare a Marilor Contribuabili

(Kohtuasi C-81/20) (1)

(Eelotsusetaotlus - Euroopa Kohtu kodukorra artikli 53 lõige 2 ja artikkel 99 - Käibemaks - Direktiiv 2006/112/EÜ - Põhiõigused - Ne bis in idem põhimõte - Kriminaal- ja väärteokaristuste kumuleerumine - Kohaldamatus - Täiendavad maksukohustused - Intress summalt, mille maksumaksja on tasunud kriminaalmenetluse käigus)

(2021/C 382/05)

Kohtumenetluse keel: rumeenia

Eelotsusetaotluse esitanud kohus

Tribunalul Bucureşti

Põhikohtuasja menetluse pooled

Kaebaja: SC Mitliv Exim SRL

Vastustajad: Agenţia Naţională de Administrare Fiscală, Direcţia Generală de Administrare a Marilor Contribuabili

Resolutsioon

Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikleid 2 ja 63 tuleb tõlgendada nii, et niipea kui maksustatavad tehingud on tehtud ja nendega seotud käibemaks on muutunud sissenõutavaks, ei saa vastava maksunõude tasumiseks tehtud makset – isegi kui see on esialgne – pidada tasumisele mittekuuluvaks ja selle alusel ei saa tekkida intressi makse teinud maksumaksja kasuks.

(1) ELT C 279, 24.8.2020.
Euroopa Kohtu (kuues koda) 6. detsembri 2021. aasta määrus (Ráckevei Járásbírósági eelotsusetaotlus – Ungari) – EP, TA, FV, TB versus ERSTE Bank Hungary Zrt

(Kohtuasi C-670/20) (1)

(Eelotsusetaotlus - Euroopa Kohtu kodukorra artikkel 99 - Tarbijakaitse - Direktiiv 93/13/EMÜ - Ebaõiglased tingimused tarbijalepingutes - Välisvaluutas nomineeritud laenuleping - Tingimused, mis panevad valuutariski laenusaajale - Artikli 4 lõige 2 - Arusaadavuse ja läbipaistvuse nõuded - Tarbija sellise avalduse mõju puudumine, mille kohaselt ta on täielikult teadlik võimalikest välisvaluutas nomineeritud laenulepingu sõlmimisest tulenevatest riskidest - Lepingutingimuse koostamine lihtsas ja arusaadavas keeles)

(2022/C 95/05)

Kohtumenetluse keel: ungari

Eelotsusetaotluse esitanud kohus

Ráckevei Járásbíróság

Põhikohtuasja menetluse pooled

Hagejad: EP, TA, FV, TB

Kostja: ERSTE Bank Hungary Zrt

Resolutsioon

Nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes artikli 4 lõiget 2 tuleb tõlgendada nii, et laenuvõtjale valuutariski kaasa toova välisvaluutas nomineeritud laenu lepingutingimuste läbipaistvuse nõue on täidetud vaid siis, kui müüja või teenuste osutaja on andnud talle täpset teavet valuutariski kohta, võimaldades keskmisel tarbijal, kes on piisavalt informeeritud ning mõistlikult tähelepanelik ja arukas, hinnata niisuguste tingimuste potentsiaalselt märkimisväärsete negatiivsete majanduslike tagajärgede riski tema finantskohustustele selle lepingu kogu kestuse jooksul. Sellega seoses ei oma asjaolu, et tarbija kinnitab, et ta on kõnealuse lepinguga kaasnevatest võimalikest riskidest täielikult teadlik, iseenesest tähtsust selle hindamisel, kas müüja või teenuste osutaja on nimetatud läbipaistvuse nõude täitnud.

(1) ELT C 98, 22.3.2021.